Na temelju **Zaključka Gradonačelnika Grada Splita** o osiguranju sredstava za nabavku udžbenika i školskog pribora za učenike prvih razreda osnovnih škola u školskoj godini 2015./2016., putem novčanog bona**,** KLASA: 602-02/15-01/89; URBROJ: 2181/01-01-15-02 od 22. svibnja 2015. godine, **GRAD SPLIT, Split, Obala kneza Branimira 17, objavljuje**

**O B A V I J E S T**

**roditeljima učenika prvih razreda osnovnih škola s prebivalištem na području grada Splita u svezi ostvarivanja prava na novčani bon za nabavku udžbenika i školskog pribora u školskoj 2015./2016. godini**

Grad Split je osigurao sredstva u svom Proračunu za kupnju udžbenika i školskog pribora svim učenicima prvih razreda u školskoj 2015./16 godini putem novčanog bona u vrijednosti od 200 kuna.

**Pravo na bon ostvaruju učenici čiji roditelji/skrbnici/udomitelji imaju prebivalište na području grada Splita a pohađaju neku od osnovnih škola čiji je osnivač Grad Split.**

Preuzimanje novčanog bona za gore spomenute učenike vršit će se radnim danom u tajništvima osnovnih škola po upisnim područjima učenika u razdoblju od 27. lipnja 2015. god. do 06. srpnja 2015. god. u vremenu od 9,00-12,00 sati.

Preuzimanje novčanog bona za učenike koji **pohađaju program produženog boravka i cjelodnevne**nastave vršit će se u istom terminu u školi u kojoj su upisani u program produženog boravka i cjelodnevne nastave.

Prilikom preuzimanja novčanog bona roditelj/skrbnik/udomitelj učenika je obvezan potpisati izjavu o preuzimanju novčanog bona te priložiti preslike osobnih iskaznica oba roditelja/skrbnika/udomitelja.

**Pravo na novčani bon ostvaruju i učenici čiji roditelji/skrbnici/udomitelji imaju prebivalište na području grada Splita a pohađaju neku od osnovnih škola na području drugih gradova i općina.**

Roditelji ove kategorije učenikapisani Zahtjevza ostvarivanje prava na novčani bon dostavljaju Službi za obrazovanje i znanost Grada Splita putem Centralne pisarnice, najkasnije do 20. lipnja 2015. godine.Uz zahtjev je potrebno priložiti potvrdu osnovne škole o upisu u 1. razred i preslike osobnih iskaznica oba roditelja/skrbnika/udomitelja.

Preuzimanje novčanog bona za gore spomenute učenike u razdoblju od 27. lipnja do 06. srpnja vršit će se u prostorijama Službe za obrazovanje i znanost Grada Splita, Split, Obala kneza Branimira 17, V. kat (soba  504).

Novčani bon neće se odobriti učenicima koji su pravo na pomoć za nabavku udžbenika i školskog pribora u školskoj godini 2015./2016. ostvarili po nekoj drugoj osnovi.

Postupak za ostvarivanje prava učenika 1. razreda na novčani bon je objavljen i na web stranici Grada Splita [www.split.hr](http://www.split.hr) i u svim osnovnim školama na području grada Splita.